На основу одредбе члана 46. Закона о локалној самоуправи ( „Службени гласник РС“ бр.129/2007 и 83/2014), члана 3. и члана 22. став 3. Одлуке о Општинском већу општине Гаџин Хан ( „Службени лист града Ниша“ бр.83/2008), члана 348. Закона о облигационим односима ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93 и "Сл. лист СЦГ", бр. 1/2003 - Уставна повеља), одлучујући по захтеву Десимира Тричковића да постојећу обавезу по уговору о додели квалитетне јунице бр. 320-44/12-I-13 и анексу уговора, замени новом обавезом и изржавајући вољу за закључењем новог анекса уговора, Општинско веће општине Гаџин Хан, на 95. (деведесетпетој ) седници, одржаној дана 22. априла 2015. године, доноси

**Р Е Ш Е Њ Е**

**1-ЗАКЉУЧИТИ** са Десимиром Тричковићем из З.Топонице, анекс уговора о додели квалитетне јунице бр. 320-44/12-I-13 од 08.02.2012.године .

**3-ОВЛАШЋУЈЕ СЕ** Саша Ђорђевић, председник општине Гаџин Хан, да у име и за рачун општине Гаџин Хан закључи анекс уговора о додели квалитетне јунице из става 1. изреке овог решења са Десимиром Тричковићем из З.Топонице.

**О б р а з л о ж е њ е**

 Општинском већу општине Гаџин Хан дана 23.02.2015. године, Десимир Тричковић из З. Топонице поднео је молбу бр.06-320-65/15-III, којом је затражио да постојећу обавезу из уговора бр. 320-44/12-I-13 о додели квалитетене јунице сименталске расе и анекса уговора, замени новом обавезом према млађој крави уматиченој под бројем РС 7154566131, до истека преузете уговорне обавезе од 5 година, а да јуницу за коју је склопио уговор односно анекс уговора, отуђи. Као разлог оваквог захтева нводи немогућност репродукције грла и поред предузимања одређених мера ради излечења стерилитета.

Законом о облигационим односима ("Сл. лист СФРЈ", бр. 29/78, 39/85, 45/89 - одлука УСЈ и 57/89, "Сл. лист СРЈ", бр. 31/93 и "Сл. лист СЦГ", бр. 1/2003 - Уставна повеља), чланом 348. прописано је:

*„Обавеза престаје ако се поверилац и дужник сагласе да постојећу обавезу замене новом и ако нова обавеза има различит предмет или различит правни основ.“*

Одлучујући о захтеву Десимира Тричковића из З. Топонице, на основу наведених одредаба закона донета је одлука као у изреци.

**Поука о правном леку**: Против овог решења може се поднети жалба Министарству пољопривреде и заштите животне средине, ул. Немањина 22-26, 11000 Београд , у року од 15 дана од дана достављања жалбе странци. Жалба се писмено непосредно предаје или шаље препорученом пошиљком поштом Општинском већу општине Гаџин Хан које је донело првостпено решење или се саопштава усмено на записник, са доказом о плаћеној административној такси у износу од 430,оо динара, на текући рачун Републике Србије број:840-742221843-57 модел 97 по тарифном броју 6. Закона о републичким административним таксама.

**ОПШТИНСКО ВЕЋЕ ОПШТИНЕ ГАЏИН ХАН**

број: 06-320-65/15-III

У Гаџином Хану, дана 22. априла 2015. год.

 **ПРЕДСЕДНИК** **ОПШТИНСКОГ ВЕЋА**

 Саша Ђорђевић

Доставити:

-Десимир Тричковић и З.Топонице

-председнику општине Гаџин Хан

-архиви